Raspunsuri biblice pentru parintii copiilor curiosi - Ed Strauss
Raspunsuri biblice pentru parintii copiilor curiosi. 101 intrebari si raspunsuri pe intelesul copiilor \n \n Autorul Ed Strauss abordeaza 101 intrebari pe care copiii le-ar putea adresa parintilor lor credinciosi si ofera si raspunsuri, inradacinate in Scriptura, pentru fiecare dintre ele. Cartea Raspunsuri biblice pentru parintii copiilor curiosi este cu adevarat un ajutor binevenit pentru orice parinte care isi doreste sa stea la dispozitia copiilor sai si sa le indrume pasii pe calea cea buna. Orice parinte stie ca exista o perioada din viata copiilor in care ei se adreseaza parintilor cu nelamuririle si curiozitatile lor, prin urmare e crucial sa fii pregatit sa ai raspunsuri satisfacatoare si corecte. Altfel risti nu doar sa-ti indepartezi copilul de tine, ca autoritate in viata lui, ci mai grav, sa-l indepartezi de Biblie si in consecinta de Dumnezeu. Structura cartii o face cat mai usor de folosit, astfel ca daca vrei sa te documentezi despre un anumit subiect, poti sa te ghidezi simplu din lista de intrebari din cuprins. Autorul nu are pretentia ca raspunsurile pe care le ofera sunt exhaustive (nici macar dimensiunile cartii nu permit acest lucru!), dar el le pune parintilor la dispozitie un model de raspuns pe care acestia sunt invitati sa construiasca, cercetand impreuna cu copiii lor Biblia si adancindu-se in profunzimile ei.